Številka: 478-213/2020-1

Datum: 22. 10. 2020

Republika Slovenija, Ministrstvo za obrambo, Vojkova cesta 55, Ljubljana, na podlagi 69. člena, v povezavi z 65. in 68. členom Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in smiselna uporaba 19. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**N A M E R O**

za oddajo športnih terenov na delih zemljišča s parcelnimi št 1808/6 in 2622/1 obe k.o. 2490 -Postojna v brezplačno uporabo

1. **Naziv in sedež organizatorja javnega zbiranja ponudb**

Republika Slovenija, Ministrstvo za obrambo, Vojkova cesta 55, 1000 Ljubljana

1. **Predmet oddaje v najem**

Predmet oddaje v brezplačno uporabo so športna igrišča na delih *zemljišča s parc. št 1808/6 in 2622/1 obe k.o. 2490 -Postojna*, v izmeri 30.310,00 m2, ki v naravi predstavljajta športne terene za izvajanje rekreativnega športa v popoldanskih urah in med vikendi. Najemnik (uporabnik) je dolžan redno plačevati obratovalne stroške, stroške rednega vzdrževanja, in morebitne druge stroške, ki bremenijo uporabnika.

Pogodba se sklepa za določen čas 5 let.

1. **Vrsta pravnega posla in sklenitev pogodbe**

Oddaja nepremičnin v brezplačno uporabo po metodi neposredne pogodbe. Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku, lahko organizator odstopi od sklenitve posla.

1. **Pogoji in način oddaje ponudbe**

Ponudbo lahko odda pravna oseba javnega prava, ki na podlagi določb Zakona o športu (Ur. list RS, št. št. 22/98, 97/01 - ZSDP, 110/02 - ZGO-1 in 15/03 - ZOPA) uresničuje javni interes v športu tako, da zagotavlja sredstva za realizacijo dela nacionalnega programa, ki se nanaša na lokalne skupnosti in z zagotavljanjem sredstev za izvedbo lokalnega programa športa spodbuja in zagotavlja pogoje za opravljanje in razvoj športnih dejavnosti.

Ponudnik je lahko osebi javnega prava; nevladna organizacija s statusom delovanja v javnem interesu, za opravljanje tistih dejavnosti za katere jim je podeljen status; socialna podjetja s statusom kot jih določa zakon, ki ureja socialno podjetništvo; mednarodna organizacija s sedežem v Sloveniji in katerih članica je Republika Slovenija.

Ponudnik mora prispeti najkasneje do 12. 11. 2020 do 24.00 na elektronski naslov glavna.pisarna@mors.si ali s priporočeno pošiljko na naslov: Ministrstvo za obrambo, Vojkova cesta 55, 1000 Ljubljana, z navedbo "ponudba– brezplačna uporaba športnih terenov v Postojni - NE ODPIRAJ", ponudbo mora vsebovati kopijo dokazil, da ponudnik izpolnjuje pogoje iz prvega in drugega odstavka te točke.

Ponudbe, predložene po izteku roka, bodo izločene iz postopka.

Odpiranje ponudb ne bo javno. Ponudniki bodo o rezultatih odpiranja ponudb obveščeni na njihov naslov najkasneje 7 dni po zaključenem odpiranju ponudb.

5. **Dodatna pojasnila in ogled**

Ogled nepremičnine je možen po predhodnem dogovoru. Ponudniki lahko postavijo vprašanja in zahteve za dodatna pojasnila glede izvedbe postopka uporabe nepremičnine pri kontaktni osebi:

Ime in priimek: Marija Soklič

Elektronski naslov: marija.soklic@gov.si

Tel. št.: 01 471 2083

 **6. Sklenitev pogodbe**

Pogodba bo sklenjena s tistim ponudnikom, ki bo izpolnjeval zakonsko določene pogoje za oddajo nepremičnine v brezplačno uporabo. Pogodba z uspelim ponudnikom bo sklenjena najkasneje v roku 15 dni po opravljeni izbiri.

Vse morebitne stroške v zvezi s sklenitvijo pogodbe plača ponudnik.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

**7. Opozorilo**

Organizator lahko do sklenitve pravnega posla postopek javnega zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

 Republika Slovenija

 Ministrstvo za obrambo

 Mag. Matej Tonin

 minister